— Гэта была па-сапраўднаму цёплая сустрэча, — адзначыла дырэктар раённага гісторыка-краязнаўчага музея Антаніна Сцяпанава. — Прыязджалі таксама бацькі Ланы Дараган, якія жывуць у Таліне, госці з музея флоту Санкт-Пецярбурга. Частку экспанатаў Андрэй у свой час перадаў і туды. Зараз ён з жонкай прывёз шмат дакументаў і сямейных фота, некаторыя прадметы быту, жаночыя аксесуары. У гонар гэтай сустрэчы ў залах экспазіцыі роду Дараганаў адбыўся святочны баль. Андрэй прызнаўся, што адчувае сябе на радзіме продкаў як дома. І гатовы сюды вяртацца яшчэ не раз.